cyanic-selkie/wikianc huggingface dataset:
Ελληνικές ευρωεκλογές 2019
Πρώτο κόμμα αναδείχθηκε η Νέα Δημοκρατία με ποσοστό 33,12% και οκτώ έδρες στο ευρωκοινοβούλιο (βγήκε πρώτη στην πλειοψηφία των εκλογικών περιφερειών), ενώ ο ΣΥΡΙΖΑ έλαβε ποσοστό 23,75% και έξι έδρες στο ευρωκοινοβούλιο (βγήκε πρώτος σε έξι εκλογικές περιφέρειες: Αχαΐας, Άρτας, Ηρακλείου, Χανίων, Β' Πειραιώς, καθώς και στην νέα εκλογική περιφέρεια Δυτικού Τομέα Αθηνών). Εκλογή αντιπροσώπων στο Ευρωπαϊκό Κοινοβούλιο εξασφάλισαν επιπλέον το Κίνημα Αλλαγής, το ΚΚΕ και η Χρυσή Αυγή. Την εκλογή ευρωβουλευτή πέτυχε και η νεοϊδρυθείσα Ελληνική Λύση, του Κυριάκου Βελόπουλου, η οποία έλαβε ποσοστά κυρίως από τις εκλογικές περιφέρειες της Μακεδονίας. Τέλος, στις εκλογικές περιφέρειες Ξάνθης και Ροδόπης, για μία ακόμη φορά (μετά τις Ευρωεκλογές του 2014), πρώτο σε ψήφους αναδείχθηκε το μουσουλμανικό Κόμμα Ισότητας, Ειρήνης και Φιλίας. Παρόλα αυτά, δεν εξέλεξε ευρωβουλευτή, λόγω των πολύ χαμηλών ποσοστών σε εθνικό επίπεδο, καθότι κατεβάζει υποψηφίους αποκλειστικά και μόνο στους μειονοτικούς νομούς της Θράκης.
Η συμμετοχή ανήλθε στο 58,69% και το ποσοστό των λευκών-άκυρων στο 4,47%.
Οι ευρωεκλογές του 2019 στην Ελλάδα πραγματοποιήθηκαν μαζί με τον α' γύρο των ελληνικών αυτοδιοικητικών εκλογών του 2019.
Πλαίσιο εκλογών
Η εκλογή μελών για το Ευρωπαϊκό Κοινοβούλιο γίνεται με άμεση, καθολική και μυστική ψηφοφορία κάθε πέντε χρόνια. Η Ελλάδα αποτελεί μία ενιαία εκλογική περιφέρεια και έχει το δικαίωμα εκλογής 21 αντιπροσώπων στο Ευρωπαϊκό Κοινοβούλιο.
Δικαίωμα ψήφου για την εκλογή ευρωβουλευτών έχουν οι Έλληνες πολίτες που έχουν συμπληρώσει το 17ο έτος της ηλικίας τους κατά το έτος της εκλογής, είναι εγγεγραμμένοι σε εκλογικό κατάλογο δήμου της χώρας και δεν έχουν στερηθεί του δικαιώματος του εκλέγειν. Η άσκηση του εκλογικού δικαιώματος είναι υποχρεωτική.
Παράλληλα με τους Έλληνες εκλογείς της Επικράτειας, έχουν το δικαίωμα του εκλέγειν και οι Έλληνες πολίτες κάτοικοι των 27 λοιπών χωρών της Ευρωπαϊκής Ένωσης, καθώς και εκείνοι οι Έλληνες που θα βρίσκονται την ημέρα της ψηφοφορίας σε κάποιο κράτος μέλος της Ε.Ε.
Εκλόγιμοι είναι οι Έλληνες πολίτες που έχουν συμπληρώσει το 25ο έτος της ηλικίας τους κατά την ημέρα της εκλογής και έχουν τη νόμιμη ικανότητα του εκλέγειν.
Το σύστημα εκλογής των μελών του Ευρωπαϊκού Κοινοβουλίου είναι αμιγές αναλογικό, ενώ ο εκλογέας μπορεί να εκφράσει την προτίμησή του υπέρ τεσσάρων, κατά ανώτατο όριο, υποψηφίων ενός συνδυασμού. Για να εκλέξει ένα κόμμα ή συνασπισμός κομμάτων ευρωβουλευτή πρέπει να συγκεντρώσει ποσοστό εγκύρων ψηφοδελτίων τουλάχιστον ίσο με το 3% του συνόλου των εγκύρων ψηφοδελτίων.
8ο Ευρωπαϊκό Κοινοβούλιο (2014-2019)
Μετά τις ευρωεκλογές του 2014 και τις αλλαγές που πραγματοποιήθηκαν κατά τη διάρκεια της περιόδου (2014-2019), η σύνθεση των μελών του Ευρωπαϊκού Κοινοβουλίου για την Ελλάδα ήταν η εξής:
Υποψηφιότητες
Στις ευρωεκλογές 2019, συμμετείχαν συνολικά 40 κόμματα (αλφαβητικά):
Το σύνολο των υποψηφίων προσώπων βρίσκεται στην Απόφαση 65/2019 του Αρείου Πάγου.
(Πρόεδροι: 1. Βάκης Τσιομπανίδης 3.συλλογική ηγεσία 6.Αλέκος Παπαδόπουλος 8.Μάνος Κώνστας-Γιάννης Μαλταμπές 9.Νίκος Βασιλειάδης 11.Σάββας Τσιτουρίδης 13.Τάσος Τσανεκλίδης 14.Αρτέμης Σώρρας 15.Αλέξης Μητρόπουλος 16.Βασίλης Λεβέντης 17.Παύλος Φιλίποφ Βοσκόπουλος 18.Φώφη Γεννηματά 20.Τσιγδέμ Ασάφογλου 21.Κυριάκος Τοψόγλου 22.Δημήτρης Κουτσούμπας 23.Παναγιώτης Λαφαζάνης 24.Γιώργος Καρατζαφέρης-Ελευθέριος Συναδινός 25.Νίκος Μιχαλολιάκος 26.Ανδρέας Ρεντζούλας-Χρήστος Μαστραντώνης-Λουκάς Καράτζαλης 27.Κωνσταντίνος Ντάλιος 28.Αντώνης Παπαδόπουλος 29.Γιάνης Βαρουφάκης 30.Φαήλος Κρανιδιώτης 31.Κυριάκος Μητσοτάκης 32.Κατερίνα Παπακώστα 33.Νίκος Χρυσόγελος-Όλγα Θεοδωρικάκου 34.συλλογική ηγεσία 35.Σωφρόνης Παπαδόπουλος 38.Σταύρος Θεοδωράκης 39.Αλέξης Τσίπρας 40.Γεράσιμος Σπυράτος)
Στην Εισαγγελία του Αρείου Πάγου είχαν καταθέσει αρχικά αιτήσεις συμμετοχής στις ευρωεκλογές 50 Συνδυασμοί, από τους οποίους ο ένας αποσύρθηκε και οι εννέα αποκλείστηκαν. Επιπλέον, αποκλείστηκαν τρεις υποψήφιοι από τον συνδυασμό Οικολογία Πράσινοι - Αλληλεγγύη και ένας από τον συνδυασμό ΜέΡΑ 25 καθώς δεν πληρούσαν τις προϋποθέσεις του νόμου για τη συμμετοχή τους στις ευρωεκλογές.
Exit Polls
Για τις ευρωεκλογές 2019 πραγματοποιήθηκαν δύο διαφορετικές έρευνες κατά την έξοδο των ψηφοφόρων από τις κάλπες. Μια διενεργήθηκε από τις εταιρίες Metron Analysis, Alco, Marc και MRB για λογαριασμό ιδιωτικών καναλιών, και άλλη μια από την Κάπα Research για τη δημόσια τηλεόραση (Ε.Ρ.Τ.) Τα αποτελέσματα παρουσιάζονται παρακάτω:
Παραπομπές
Δημοσκοπήσεις
Κατηγορία:Ελληνικές ευρωεκλογές Ελλαδα
Φουκοειδίνη
Η φουκοειδίνη αποτελείται από ένα πολυμερές φουκόζης με θειικές ομάδες. Από τις πολλές βιολογικά αποτελεσματικές δραστικότητες της φουκοειδίνης, in vitro και in vivo μελέτες έχουν δείξει ότι αναστέλλει τον πολλαπλασιασμό των λείων μυικών ινών, αναστέλλοντας την επαγώμενη από τη μίτωση πρωτεϊνική κινάση. Σε μία από τις in vitro μελέτες, φουκοειδίνη που απομονώθηκε από το φύκος Laminaria guryanovae, ουσιαστικά ανέστειλε το νεοπλασματικό μετασχηματισμό κυττάρων με αναστολή της φωσφορυλίωσης του επιδερμικού αυξητικού παράγοντα (EGFR) σε επιδερμικά κύτταρα ποντικού. Ο παράγοντας EGFR, είναι ένας υποδοχέας κινάσης της τυροσίνης, που διαδραματίζει κεντρικό ρόλο στη ρύθμιση του πολλαπλασιασμού των κυττάρων, στη διαφοροποίηση, και στον μετασχηματισμό και θεωρείται επίσης ως ένας στόχος για τη θεραπεία του καρκίνου. Η ανασταλτική αυτή δράση της φουκοειδίνης υποδηλώνει ότι θα μπορούσε να χρησιμοποιηθεί συμπλήρωμα διατροφής και ενδεχομένως να μειώσει τον κίνδυνο του καρκίνου. Στις ασιατικές χώρες όπως Κίνα, Ιαπωνία και Κορέα, τα φύκη χρησιμοποιούνται ως συμπληρώματα διατροφής και αναφέρεται ότι έχουν χρησιμοποιηθεί για την ενίσχυση του ανοσοποιητικού συστήματος. Η Undaria pinnatifida είναι ένα διατροφικό φύκος, το οποίο κατά στο στάδιο του σποριόφυτου έχει αναφερθεί ότι έχει δραστικότητα κατά του όγκου και ενισχύει την ανοσοαπόκριση. Πιο συγκεκριμένα πειράματα σε ζώα έχουν δείξει ότι η φουκοειδίνη του φύκους αυτού μειώνει τον όγκο σε ποντίκια δρώντας μέσω του ανοσοποιητικού συστήματος. Αντικαρκινική και αντιμεταστατική δραστικότητα παρουσίασε και η φουκοειδίνη από το Fucus evanescens, η οποία μελετήθηκε σε ποντίκια με μεταμοσχευμένο αδενοκαρκίνωμα του πνεύμονα. Παρατηρήθηκε ότι η επαναλαμβανόμενη χορήγηση φουκοειδίνης παρουσίασε μέτρια δραστικότητα κατά του όγκου ενώ παρουσίασε και αντιμεταστατική δραστικότητα.
Παραπομπές
Κατηγορία:Πολυσακχαρίτες
Καρλ Κόνσταντς Βίκτορ Φέλλνερ
Ο Καρλ Κόνσταντς Βίκτορ Φέλλνερ (γερμ. Karl Konstanz Viktor Fellner, 1807-1866) υπήρξε Γερμανός πολιτικός και τελευταίος δήμαρχος του κρατιδίου της ανεξάρτητης Φρανκφούρτης. Αυτοκτόνησε κατά την κατάληψη της Φρανκφούρτης από την Πρωσία.
Βιογραφία
Γεννήθηκε στις 24 Ιουλίου 1807. Πατέρας του ήταν ο Γιόχαν Κρίστιαν Φέλλνερ, τραπεζίτης στο επάγγελμα. Η μητέρα του λέγονταν Σουζάνε Ντοροτέα, το γένος Βέλκερ. Αδελφός του ήταν ο ζωγράφος Φέρντιναντ Φέλλνερ. Μαθήτευσε στο εμπόριο και αρχικά εργάστηκε ως πληρεξούσιος (Prokurist) στην εταιρεία μάλλινων ειδών του θείου του Καρλ Βέλκερ, τον οποίο διαδέχτηκε μετά τον θάνατό του. Το 1848 έγινε μέλος του εμπορικού επιμελητηρίου της Φρανκφούρτης (Frankfurter Handelskammer) και το 1852 ανέλαβε διευθυντής της εταιρείας χημικών προϊόντων του Γκρίσχαϊμ. Ασχολήθηκε με την πολιτική στην ανεξάρτητη Φρανκφούρτη και εκλέχτηκε γερουσιαστής το 1852. Πολιτικά ανήκε στο φιλελεύθερο κόμμα Gothaische Partei. Εκπροσώπησε τη Φρανκφούρτη στης διαπραγματεύσεις ίδρυσης του Γερμανικού Τελωνειακού Ομίλου, ενώ εκλέχτηκε το 1857, 1862 και 1864 ως αναπληρωματικός δήμαρχος της Φρανκφούρτης.
Δημήτριος Σούγκαρης
Ο Δημήτριος Σούγκαρης ή Σιούγκαρης ή Σιούγκαρας ή Σούγγαρης (1778 - 1822) ήταν οπλαρχηγός της Ελληνικής Επανάστασης του 1821 από την Κατράνιτσα (Πύργοι) Εορδαίας της Κοζάνης.
Καρλ Κόνσταντς Βίκτορ Φέλλνερ
Βιογραφία
Σήμερα προς τιμή του φέρει το όνομά του οδός στη Φρανκφούρτη, ενώ έχει αναρτηθεί ανδριάντας του στο πάρκο Φρίντμπεργκ, και ο τάφος του διατηρείται ως μνημείο. Το αρχείο του στεγάζεται στο Ινστιτούτο της ιστορίας της πόλης της Φρανκφούρτης. Η ζωή του έγινε πηγή έμπνευσης του λογοτεχνικού δραματικού έργου «Der letzte Bürgermeister», καθώς και του μυθιστορήματος «La terreur prussienne» του Αλέξανδρου Δουμά.
Δημήτριος Σούγκαρης
Βιογραφικά στοιχεία
Ο Δημήτριος Σούγκαρης γεννήθηκε το 1778 στην Κατράνιτσα (Πύργοι) Εορδαίας της Κοζάνης. Είχε τέσσερις αδελφούς, το όνομα του ενός εκ των οποίων που διαζώζεται, είναι Κωνσταντίνος. Μαζί, με τα τέσσερα αδέλφια του, από νωρίς ακολούθησε τον δρόμο της κλεφτουριάς στο Βέρμιο. Μέλη της οικογένειάς του, διακρίθηκαν στο εμπόριο και μετανάστευσαν στην Αυστρουγγαρία κατά τον 18ο αιώνα. Ο πρόξενος της Αυστρίας στη Θεσσαλονίκη το 1930 ήταν Ελληνικής καταγωγής από τους Πύργους Εορδαίας, και μάλιστα της οικογένειας Σούγκαρη. Αναζητώντας το γενεαλογικό του δέντρο, επισκέφτηκε τους Πύργους και έγινε δωρητής του ναού του Αγίου Δημητρίου.
Καρλ Κόνσταντς Βίκτορ Φέλλνερ
Παραπομπές
Φελνερ
Δημήτριος Σούγκαρης
Πολεμική δράση στην επανάσταση της Νάουσας
Κατά την Εξέγερση της Νάουσας το Φεβρουάριο του 1822, ο Δημήτριος Σούγκαρης μαζί με τον αδελφό του Κωνσταντίνο, καθώς και τους αδελφούς Λάζαρο και Θωμά Ραμαδάνη, τον Αργύριο Καραμπατάκη και Δημήτριο Καραμήτσο συμμετείχαν στις αλλεπάλληλες συσκέψεις υπό τον Ζαφειράκη Θεοδοσίου που έλαβαν χώρα κατά τις 16, 17 και 18 Φεβρουαρίου του 1822. Στην τελευταία σύσκεψη αποφασίστηκε η κατάληψη της Βέροιας. Στην εκστρατεία συμμετείχαν 1.000 άνδρες υπό τον ίδιο τον Ζαφειράκη Θεοδοσίου, τον Αγγελή Γάτσο ως γενικό διοικητή και τους οπλαρχηγούς Δημήτριο Σούγκαρη και Λάζαρο Ραμαδάνη. Ο Δημήτριος Σούγκαρης με τους άνδρες στρατοπέδευσαν βόρεια της Βέροιας, κοντά στη Μονή Παναγίας Δοβρά, ως οπισθοφυλακή. Μετά την αποτυχία της εξέγερσης της Βέροιας, η συμβολή του Δημήτριου Σούγκαρη και των ανδρών του υπήρξε καθοριστική, ώστε να καταφύγουν οι επαναστάτες στη Νάουσα. Κατά τις μάχες που διεξήχθησαν στη Δοβρά, διακρίθηκε ιδιαίτερα ο Δημήτριος Σουγκάρας που κατάφερε όχι μόνο να αποκρούσει τους επιτιθέμενους Οθωμανούς υπό τον Κεχαγιά μπέη, αλλά και να τους καταδιώξει. Τελικά, και αφού οι επαναστάτες είχαν οχυρωθεί εντός της Μονής της παναγίας Δοβρά, κατάφεραν μετά από ηρωική έξοδο, να διαφύγουν και να καταφύγουν στη Νάουσα.
Κατά την οχύρωση της πόλης της Νάουσας, ο Δημήτριος Σούγκαρης με τον αδελφό του Κωνσταντίνο ανέλαβαν να καταλάβουν την κοιλάδα των πηγών της Καραγίδας, μεταξύ Γάστρας και Προδρόμου, ενώ οι άλλοι δυο αδελφοί Σουγκαραίοι τέθηκαν υπό τις οδηγίες του Δημήτριου Καρατάσου. Κατά τις πρώτες επιθέσεις των Οθωμανών εναντίον της Νάουσας ο Δημήτριος Σιουγκάρας με τους άνδρες του, κατάφεραν να τους αποκρούσουν. Σε επιχείρηση των Οθωμανών στρατιωτών να ανέβουν την πλαγιά του Προδρόμου, οι Σουγκαραίοι έσπευσαν να τους απωθήσουν, αφήνοντας έτσι όμως ακάλυπτη τη θέση τους, που τελικά κατέλαβε ο Οθωμανικός στρατός. Μετά τη σύμπτυξη των Ελληνικών δυνάμεων, οι πέντε αδελφοί Σουγκαραίοι επανενώθηκαν σε ένα σώμα υπό τον Αγγελή Γάτσο. Ο Οθωμανικός στρατός συνέχισε την προέλαση με επίθεση κατά μέτωπο, υπό τον ίδιο το στρατάρχη Εμπού Λουμπούτ, ενώ ο Δημήτριος Σούγκαρης με τον Μιχαήλ Κούντση αρνούνταν να εγκαταλείψουν τις θέσεις τους. Τελικά, ο Αγγελής Γάτσος τους έπεισε να οπισθοχωρήσουν και να οχυρωθούν σε πιο κατάλληλο σημείο. Εκεί, με τη συνεργασία του Μιχαήλ Κούντση, ο Δημήτριος Σούγκαρης κατάφερε να απωθήσει τους Οθωμανούς παρά τις συνεχείς επιθέσεις τους. Όταν οι Οθωμανοί εξαπέλυσαν την τελική έφοδο ταυτόχρονα από τις τρεις πύλες της πόλης, ο Δημήτριος Σούγκαρης επιφορτίστηκε με τη φύλαξη της πύλης του Αγίου Γεωργίου. Όταν οι Οθωμανοί εισέβαλαν στην πόλη, ο Δημήτριος Σούγκαρης με τους αδελφούς του, έδωσαν μία σφοδρή μάχη με πολλές απώλειες, ανάμεσα στην πύλη του Αγίου Γεωργίου και το Κιόσκι, και τελικά κατέφυγαν με το Διαμαντή Νικολάου στην εκκλησία του Αγίου Δημητρίου. Στη συνέχεια ο Δημήτριος Σούγκαρης με τους αδελφούς του, έσπευσε σε βοήθεια του Κωτούλα Καρατάσου που προσπαθούσε να φυγαδεύσει γυναικόπαιδα μέσα από τον πύργο του Ζαφειράκη, αλλά είχε τραυματιστεί. Ο Δημήτριος Σούγκαρης, αφού έσωσε τον Κωτούλα Καρατάσο, προσπάθησε να φυγαδεύσει τα γυνακόπαιδα προς τον Άγιο Νικόλαο, έξω από τη Νάουσα, όπου τους περίμενε ο Δημήτριος Καρατάσος, αλλά χωρίς επιτυχία, καθώς είχε περικυκλωθεί από Οθωμανικά στρατεύματα, και θα είχαν σκοτωθεί αν δεν έσπευδε σε βοήθεια ο Διαμαντής Νικολάου. Τότε, σε μία πράτολμη ενέργεια ο Δημήτριος Σούγκαρης, αφού διέσπασε τον κλοιό φόνευσε τον επικεφαλής του αποσπάσματος Αλή μπέη κι έτσι οι Οθωμανοί τράπηκαν σε φυγή. Αυτό έδωσε την ευκαιρία σε πολλά γυναικόπαιδα να διαφύγουν και να σωθούν. Τελικά, ο Δημήτριος Σούγκαρης και οι αδελφοί του σκοτώθηκαν κατά την Καταστροφή της Νάουσας, καθώς είχαν μείνει εντός της πόλης, μέχρι την τελευταία στιγμή, προσπαθώντας να βοηθήσουν τους άμαχους να διαφύγουν.
Πρόσληψη και αποτίμηση
Αν και δεν σώζεται κάποιο δημοτικό τραγούδι ή άλλο έργο τέχνης της εποχής δράσης του Δημητρίου Σούγκαρη, ο ίδιος και τα αδέλφια του αναφέρονται επανειλημμένως στο ιστορικό έργο του Ε. Στουγιαννάκη, το οποίο βασίστηκε σε προφορικές μαρτυρίες των μέσων του 19ου αι. που συνέλεξε ο δάσκαλος Δημήτριος Πλαταρίδης στη Νάουσα. Στον Δ. Σούγκαρη και τον αδελφό του, Κωνσταντίνο, αφιέρωσε ένα ποίημά του ο απόγονός τους, λαϊκός ποιητής της Νάουσας στις αρχές του 20ου αι., Κωνσταντούλης Σιούγγαρης. Τίτλος του ποιήματος: "Σιουγγαράδες". Στο λαϊκό αυτό ποίημα που εκδόθηκε μαζί με άλλα του ποιήματα από τον Τ. Μπάιτση, γίνεται λόγος για τη διαρκή πολεμική δράση των αδελφών Σούγγαρη, τόσο εναντίον του Αλή Πασά όσο και κατά του Αμπού Λουμπούτ, στην επανάσταση της Νάουσας. Η λογοτέχνις Θάλεια Σαμαρά αναφέρεται επίσης στον Δ. Σούγκαρη και τα αδέλφια του στο ιστορικό μυθιστόρημα "...και αλέκτωρ δεν ελάλησε", η υπόθεση του οποίου εκτυλίσσεται γύρω από τα γεγονότα της επανάστασης της Νάουσας Τέλος, το όπλο του Αλή Μπέη, τον οποίο σκότωσε ο Δ. Σούγκαρης κατά τις οδομαχίες εναντίον των Οθωμανών στη Νάουσα, περνώντας ως λάφυρο από γενιά σε γενιά στους απογόνους της οικογένειας, εκτίθεται σήμερα στο Λαογραφικό και Ιστορικό Μουσείο της Νάουσας.
Χειράμ
Το εβραϊκό όνομα Χιράμ ή Χειράμ (πιθανώς συντομευμένη μορφή του ονόματος Αχιράμ) σημαίνει «Ο Αδελφός Μου Είναι Υψηλός (Εξυψωμένος)» και αναφέρεται στην Παλαιά Διαθήκη.
Με το όνομα αυτό αναφέρονται τα εξής πρόσωπα:
Κανόνες του Κίρχοφ
Οι κανόνες του Κίρχοφ είναι δύο και αφορούν τα ηλεκτρικά κυκλώματα. Εκφράζουν θεμελιώδεις αρχές διατήρησης της Φυσικής στα ηλεκτρικά κυκλώματα.
Πρώτος κανόνας του Κίρχοφ
Έστω ένας κόμβος στον οποίο εισρέει και εξέρχεται ηλεκτρικό ρεύμα. Επιπλέον θεωρούμε ως ετερόσημες τις τιμές των εντάσεων ανάλογα με το αν εισρέουν ή εκρέουν από τον κόμβο. Από την αρχή διατήρησης του φορτίου προκύπτει ότι το αλγεβρικό άθροισμα όλων των εντάσεων των ρευμάτων που εισρέουν και εκρέουν από τον κόμβο ισούται με μηδέν. Με άλλα λόγια όσο φορτίο έρχεται συνολικά στον κόμβο ταυτόχρονα φεύγει από τον κόμβο, ο κόμβος δε συσωρεύει ούτε χάνει ηλεκτρικό φορτίο. Ισοδύναμη έκφραση του κανόνα είναι και η εξής:
Το άθροισμα των εντάσεων του ηλεκτρικού ρεύματος που εισέρχονται στον κόμβο Σ(Ιεισερχόμενο) ισούται με το άθροισμα των εντάσεων που εξέρχονται από τον κόμβο Σ(Ιεξερχόμενο).
Σ(Ιεισερχόμενο)=Σ(Ιεξερχόμενο)
Αν οριστεί οτι το ρεύμα που εισέρχεται στον κόμβο έχει θετικό πρόσημο και αυτό που εξέρχεται αρνητικό (ή αντίστροφα) ο κανόνας μπορεί να εκφραστεί ως εξής: Σ(Ιολ)=0.
Δεύτερος κανόνας του Κίρχοφ
thumb|left|Απλό κύκλωμα με επισήμανση των κόμβων. Με βάση το δεύτερο κανόνα του Κίρχοφ ισχύει ότι VΑΕ+VΕΔ+VΔΒ+VΒΑ=0.
Έστω ένας βρόχος, δηλαδή ένα κλειστό υποκύκλωμα, σε ένα ηλεκτρικό κύκλωμα. Διασπάμε το βρόχο σε επιμέρους κλάδους και υπολογίζουμε τη διαφορά δυναμικού στον κάθε κλάδο. Από την αρχή διατήρησης της ενέργειας προκύπτει ότι το άθροισμα όλων των διαφορών δυναμικού στους επιμέρους κλάδους ενός βρόχου ισούται με μηδέν δηλαδή Σ(ΔV)=0. Με άλλα λόγια δεν υπάρχει τρόπος σε έναν κλειστό βρόχο να δημιουργήσουμε ηλεκτρικό πεδίο τέτοιο, ώστε να εξαναγκάσουμε το ηλεκτρικό ρεύμα να διαρέει από ένα σημείο του σε ένα άλλο. Το ρεύμα σε ένα κλειστό κύκλωμα αναγκαστικά διαρρέει με μία συγκεκριμένη φορά.
Δείτε επίσης
Κατηγορία:Ηλεκτρικά κυκλώματα Κατηγορία:Ηλεκτρισμός Κανόνας του Κίρχοφ
Άνω Κεράσοβο Αιτωλοακαρνανίας
μικρογραφία|Επαρχιακός δρόμος προς το Άνω Κεράσοβο Το Άνω Κεράσοβο είναι ορεινός οικισμός του νομού Αιτωλοακαρνανίας.
Διοικητική διαίρεση
Ανήκει στο Δήμο Αγρινίου, όπως συστάθηκε με το πρόγραμμα “Καλλικράτης” από την συνένωση των προϋπαρχόντων δήμων της Αιτωλίας   της Περιφερειακής Ενότητας Αιτωλοακαρνανίας,  που βρίσκεται στην Περιφέρεια Δυτικής Ελλάδας. Σύμφωνα με τη διοικητική διαίρεση της Ελλάδας, έδρα του δήμου είναι το Αγρίνιο και ανήκει στο γεωγραφικό διαμέρισμα Στερεάς Ελλάδας.
Δημογραφικά στοιχεία
Σύμφωνα με την απογραφή του 2011, ο μόνιμος πληθυσμός στο Άνω Κεράσοβον αυξήθηκε σε 310 κατοίκους από τους 287 που ήταν το 2001, ενώ το 1991 ανερχόταν στους 421 κατοίκους.
{"version":2,"width":508,"height":199.2,"data":[{"name":"table","values":[{"x":1907,"y":380},{"x":1920,"y":363},{"x":1928,"y":424},{"x":1940,"y":592},{"x":1951,"y":679},{"x":1961,"y":628},{"x":1971,"y":542},{"x":1981,"y":441},{"x":1991,"y":421},{"x":2001,"y":287},{"x":2011,"y":310}]}],"scales":[{"name":"x","type":"ordinal","range":"width","zero":false,"domain":{"data":"table","field":"x"}},{"name":"y","type":"linear","range":"height","nice":true,"domain":{"data":"table","field":"y"}}],"axes":[{"type":"x","scale":"x"},{"type":"y","scale":"y"}],"marks":[{"type":"rect","from":{"data":"table"},"properties":{"enter":{"x":{"scale":"x","field":"x"},"y":{"scale":"y","field":"y"},"y2":{"scale":"y","value":0},"fill":{"value":"steelblue"},"width":{"scale":"x","band":"true","offset":-1}}}}],"padding":{"top":30,"bottom":30,"left":78,"right":0}}
Οικονομικές δραστηριότητες
Οι κάτοικοι ασχολούνται με την εκμετάλλευση κυρίως της καστανιάς, την υλοτομία, την κτηνοτροφία και τη μελισσοκομία. Στο Άνω Κεράσοβο υπάρχει εργοστάσιο ξυλείας.
Αυτοδιοικητική ιστορία
Η κοινότητα συστάθηκε στις 31 Αυγούστου 1912 με την απόσπαση του οικισμού Άνω Κεράσοβον από το δήμο Μακρυνείας και τον ορισμό του ως έδρα της κοινότητας. Λειτούργησε ως την κατάργησή της, το 1997.
Διατελέσαντες πρόεδροι της κοινότητας
Αθανάσιος Γκούβρας 2008-2012 167 ψήφοι Νικόλαος σιασσος 2019-2023 178 ψήφοι
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Γκάλαχαντ
thumb|Σερ Γκάλαχαντ Στον Αρθουριανό κύκλο, ο Γκάλαχαντ είναι ένας από τους Ιππότες της Στρογγυλής Τραπέζης του Βασιλιά Αρθούρου κι ένας από τους τρεις ευρετές του Αγίου Δισκοπότηρου. Είναι ο νόθος γιος του Λάνσελοτ κι είναι γνωστός για τη γενναιότητα και την αγνότητά του.
Ο Γκάλαχαντ προέρχεται από την ένωση του Λάνσελοτ με την κόρη του Βασιλιά Pelles, Ελέιν, όταν η τελευταία με μαγικό τρόπο ξεγέλασε το Λάνσελοτ και κοιμήθηκε μαζί της, νομίζοντας πως είναι η Βασίλισσα Γκουίνιβερ. Ο Μέρλιν ο Μάγος προφητεύει ότι ο Γκάλαχαντ θα ξεπεράσει σε ανδρεία τον πατέρα του και θα επιτύχει στην αποστολή του για το Άγιο Δισκοπότηρο.
Αργότερα ο Γκάλαχαντ βρίσκει τον πατέρα του, ο οποίος και τον χρίζει Ιππότη κι έρχεται στο Κάμελοτ. Χωρίς να συνδειτοποιήσει τον κίνδυνο που διέτρεχε, ο Γκάλαχαντ έφτασε στη Στρογγυλή Τράπεζα και κάθισε στην Επικίνδυνη Θέση. Η θέση αυτή παρέμενε κενή για το μοναδικό άτομο που θα έφερνε εις πέρας την αποστολή για το Άγιο Δισκοπότηρο κι οποιοσδήποτε άλλος καθόταν εκεί έβρισκε το θάνατο. Ο Γκάλαχαντ όμως επέζησε κι ο Βασιλιάς Αρθούρος του έθεσε ως δοκιμασία να τραβήξει ένα σπαθί από ένα βράχο. Όταν το πραγματοποιεί κι αυτό, ο Αρθούρος ανακηρύσσει τον Γκάλαχαντ το μεγαλύτερο ιππότη και τον καλεί να ενταχθεί στον Κύκλο των Ιπποτών της Στρογγυλής Τραπέζης. Ύστερα από ένα όραμα με το Άγιο Δισκοπότηρο, ξεκινάει η αποστολή για την ανεύρεσή του, την οποία και ολοκληρώνει επιτυχώς.
Εξωτερικοί σύνδεσμοι
Κατηγορία:Αρθουριανός κύκλος Κατηγορία:Ιππότες της Στρογγυλής Τραπέζης
Ρόμπερτ Οπενχάιμερ
Ο Τζούλιους Ρόμπερτ Οπενχάιμερ (Julius Robert Oppenheimer, 22 Απριλίου 1904 – 18 Φεβρουαρίου 1967) ήταν Αμερικανός θεωρητικός φυσικός, γερμανικής καταγωγής, γνωστός κυρίως για τη δουλειά του στην κατασκευή της πρώτης ατομικής βόμβας γι' αυτό είναι γνωστός ως "ο πατέρας της ατομικής βόμβας".
Βιογραφία
Γεννήθηκε στη Νέα Υόρκη τον Απρίλιο του 1904 όπου και μεγάλωσε, από Εβραίους γονείς. Σπούδασε στα πανεπιστήμια του Χάρβαρντ και Κέμπριτζ. Έγινε καθηγητής στο Πανεπιστήμιο της Καλιφόρνιας. Ασχολήθηκε με την κβαντική φυσική των υποατομικών σωματιδίων και τις πυρηνικές αντιδράσεις. Εκτός από τη φυσική, τον γοήτευε η φιλοσοφία και η γαλλική φιλολογία, ενώ έμαθε λατινικά, αρχαία ελληνικά και σανσκριτικά.
Έγινε γνωστός για τον ρόλο του ως διευθυντής του Σχεδίου Μανχάτταν, την προσπάθεια της κατασκευής του πρώτου πυρηνικού όπλου, στο μυστικό εργαστήριο στο Λος Άλαμος στην πολιτεία του Νέου Μεξικού. Ως «πατέρας της ατομικής βόμβας», που είχε ισχύ 18.000 τόνων ΤΝΤ, υποστήριξε τη χρήση της, που κατέστρεψε τις ιαπωνικές πόλεις της Χιροσίμα και του Ναγκασάκι στις 6 και 9 Αυγούστου 1945, στην τελική φάση του Β΄ Παγκοσμίου Πολέμου. Άλλες εργασίες του είχαν σχέση με τη θεωρητική αστρονομία, την κβαντική θεωρία πεδίου και τη φασματοσκοπία. Απεβίωσε στις 18 φεβρουαρίου του 1967 με αιτία θανάτου καρκίνο του λάρυγγα.
Μετά τον πόλεμο
Μετά τον πόλεμο έγινε επικεφαλής σύμβουλος στη νεοσύστατη Επιτροπή Ατομικής Ενεργείας των Ηνωμένων Πολιτειών και χρησιμοποίησε τη θέση του για να ασκήσει πιέσεις για τον διεθνή έλεγχο της πυρηνικής ενέργειας και την αποτροπή της διάδοσης των πυρηνικών όπλων και της κούρσας εξοπλισμών με τη Σοβιετική Ένωση. Η μεγάλη συμβολή του στον σχεδιασμό και την κατασκευή της πρώτης ατομικής βόμβας αλλά και στη δημιουργία μίας ισχυρής παράδοσης στη θεωρητική φυσική στις Η.Π.Α., με σημαντικό ρόλο και σε θέματα στρατιωτικών εξοπλισμών, δεν στάθηκαν ικανά να τον προστατεύσουν την μακαρθική περίοδο. Αφού προκάλεσε την οργή πολλών πολιτικών με τις ειλικρινείς απόψεις του κατά τη διάρκεια του δευτέρου «Ερυθρού Τρόμου», κρίθηκε "ακατάλληλος να υπηρετήσει τη χώρα", σύρθηκε σε δίκη -με πολύ μεγάλη δημοσιότητα- για τις φιλειρηνικές και δημοκρατικές του θέσεις και η διαβάθμιση ασφαλείας του ανακλήθηκε το 1954 και ουσιαστικά έχασε την άμεση πολιτική επιρροή του. Συνέχισε να παραδίδει μαθήματα, να γράφει και να εργάζεται στη φυσική. Μία δεκαετία αργότερα, αποκαταστάθηκε όταν ο πρόεδρος Τζον Φιτζέραλντ Κένεντι του απένειμε (και ο Λίντον Τζόνσον του παρέδωσε) το βραβείο «Ενρίκο Φέρμι» ως χειρονομία της πολιτικής αποκατάστασης.
Ο Ρόμπερτ Οπενχάιμερ πέθανε το 1967. Ο θάνατός του αποτέλεσε μεγάλη απώλεια για τον επιστημονικό χώρο.
Βιβλιογραφία
Κατηγορία:Αμερικανοί φυσικοί Κατηγορία:Αμερικανοεβραίοι επιστήμονες Κατηγορία:Θεωρητικοί της σχετικότητας Κατηγορία:Αγνωστικιστές
Κηφισός (αποσαφήνιση)
Με το όνομα Κηφισός αναφέρονται:
Επίσης:
Δοσίθεος Παναγιωτίδης
Ο Δοσίθεος Παναγιωτίδης (1762–1842) επίσκοπος Λιτζάς και Αγράφων, ήταν θρησκευτικός, στρατιωτικός και πολιτικός ηγέτης κατά την ελληνική επανάσταση.
Καταγόταν από τους Σοφάδες της Καρδίτσας. Ο Δοσίθεος σπούδασε στη σχολή της Αγίας Τριάδας και του Καρπενησίου και στη συνέχεια είχε τη θέση του πρωτοσύγκελου της επαρχίας. Το θρόνο του επισκόπου Λιτζάς και Αγράφων ανέλαβε το 1793, όταν αντικατέστησε τον τότε επίσκοπο Διονύσιο τον Λαρισαίο (επίσκοπος μεταξύ 1766-1793). Κατά την επανάσταση πήρε μέρος σε πολλές μάχες (Καρπενήσι, Μεγάλο Χωριό, Καλιακούδα, Καγκέλια κλπ.) και πολέμησε μαζί με τον Καραϊσκάκη. Πήρε μέρος στην Α' Εθνοσυνέλευση Επιδαύρου το 1821, καθώς και στην Β' Εθνοσυνέλευση Άστρους το 1823 ως εκπρόσωπος Καρπενησίου και Βλαχοχωρίων, όταν τον εξέλεξαν οι πρόκριτοι και ο στρατηγός Γιαννάκης Γιολδάσης. Μετά την επανάσταση τοποθετήθηκε στην Δ’ τάξη των αξιωματικών της Φάλαγγας για τις υπηρεσίες του.
Πέθανε το 1842, από τη θέση του επισκόπου Καλλιδρόμης (ονομασία την οποία πήρε το 1833 η επισκοπή Λιτζάς και Αγράφων, η οποία είχε και αυτή έδρα το Καρπενήσι).
Εθνική Γρενάδας (ποδόσφαιρο ανδρών)
Η Εθνική Γρενάδας είναι η εθνική ομάδα ποδοσφαίρου της Γρενάδας. Ελέγχεται από την Ποδοσφαιρική Ομοσπονδία Γρενάδας, η οποία είναι μέλος στην Ποδοσφαιρική Ένωση Καραϊβικής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής. Έδρα της ομάδας είναι το Grenada National Stadium. Δεν έχει προκριθεί ποτέ σε τελική φάση Παγκοσμίου Κυπέλλου αλλά έχει τερματίσει δεύτερη στο Κύπελλο της Καραϊβικής το 1989 και το 2008.
Εξωτερικοί σύνδεσμοι
Κατηγορία:Ποδόσφαιρο στη Γρενάδα Κατηγορία:Εθνικές ομάδες ποδοσφαίρου Βόρειας Αμερικής
Μέλπεια (αρχαία πόλη)
Η Μέλπεια ήταν πολίχνη της αρχαίας Αρκαδίας, σήμερα διοικητικά ανήκει στον νομό Μεσσηνίας.
Βρισκόταν κοντά στην Λυκόσουρα στα Νόμια όρη και ο Παυσανίας την αναφέρει χωρίο. Στην περιοχή της πολίχνης υπήρχε ιερό του Πανός. Το όνομα της προέρχεται από την νύμφη Μέλπεια η οποία ακολουθούσε τον Πάνα. Ανήκε στην Ανδανία, περιοχή της αρχαίας Αρκαδίας, μαζί με τις Φιγαλεία και Αλίφειρα.
Η θέση της αρχαίας πολίχνης δεν έχει βρεθεί, σήμερα με το ίδιο όνομα υπάρχει χωριό στον νομό Μεσσηνίας.
Αναφορές
Κατηγορία:Πόλεις της αρχαίας Αρκαδίας
Αντώνιος Πρέκας
Ο Αντώνιος Πρέκας υπήρξε Έλληνας πολιτικός.
Βιογραφία
Κηδεύτηκε στις 29 Ιουλίου 1952.
Πηγές
Κατηγορία:Βουλευτές Κυκλάδων Κατηγορία:Έλληνες υπουργοί Συγκοινωνιών Κατηγορία:Πρόεδροι του Ελεγκτικού Συνεδρίου
S&P Global
Η S&P Global Inc. είναι αμερικανική εισηγμένη εταιρεία που εδρεύει στη Νέα Υόρκη. Οι βασικοί τομείς της επιχειρηματικής της δραστηριότητας είναι τα οικονομικά και η ανάλυση πληροφοριών. Είναι η μητρική εταιρεία των Standard & Poor's, S&P Global Market Intelligence, S&P Global Platts, J.D. Power and Associates, ενώ κατέχει και το πλειοψηφικό πακέτο των μετοχών της κοινής επιχείρησης S&P Dow Jones Indices.
Η εταιρεία ονομαζόταν «McGraw Hill Companies» έως το 2013, όταν μετονομάστηκε σε «McGraw Hill Financial, Inc.». Τον Απρίλιο του 2016 πήρε την ονομασία «S&P Global Inc.».
Εξωτερικοί σύνδεσμοι
Κατηγορία:Επιχειρήσεις των ΗΠΑ
2860 Πασακεντένιος
Ο Πασακεντένιος (Pasacentennium) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1978 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή της επετείου των 100 ετών από την ίδρυση του Δήμου της Πασαντένα, προαστίου του Λος `Αντζελες, έδρας του Καλτέκ και του JPL (πρβλ. και τον αστεροειδή 2200 Πασαντένα).
Φυσικά χαρακτηριστικά
Τα κυρίως φυσικά χαρακτηριστικά του Πασακεντενίου είναι άγνωστα. Ο Πασακεντένιος περιστρέφεται γύρω από τον εαυτό του μία φορά κάθε 2 ώρες και 40 λεπτά, μία πολύ γρήγορη περιστροφή για αστεροειδή.
Εξωτερικοί σύνδεσμοι
Πασακεντενιος
Ουδέτερη ουσία
Στη Χημεία ως ουδέτερη ουσία χαρακτηρίζεται οποιαδήποτε χημική ουσία που δεν εμφανίζει ούτε όξινες αλλά και ούτε αλκαλικές ιδιότητες.
Στο στομάχι παράγονται διάφορα οξέα για τη διάλυση των τροφών. Όταν όμως αυτά παράγονται σε υπερβολική δόση τότε δημιουργούνται ενοχλήσεις, κοινώς καούρες, και πόνος. Τα αντίδοτα φάρμακα περιέχουν βάσεις που εξουδετερώνουν αυτά τα οξέα. Γενικά μετά από κάθε χημική αντίδραση οξέος και βάσης σχηματίζεται ουδέτερο διάλυμα του αντιστοίχου άλατος. Το διάλυμα αυτό καλείται πλέον ουδέτερη ουσία.
Κατηγορία:Χημικές ουσίες Κατηγορία:Χημικές ενώσεις
Μεχτίλδη του Μαγδεβούργου
Η ζωή της
Η Μεχτίλδη άνηκε σε πλούσια Σαξονική οικογένεια και δέχτηκε το πρώτο της θεϊκό όραμα σε ηλικία 12 ετών.
Το 1230 (όταν ήταν περίπου 23 ετών) αφοσιώθηκε στο Τάγμα των Μπεγκίνων στο Μαγδεβούργο όπου αργότερα κατέλαβε σημαντική θέση, όπως η θεολόγος και μύστρια Χαδεβίκη της Αμβέρσας. Εκεί ήρθε σε επαφή με το δόγμα των Δομινικανών, μελέτησε τα κείμενά τους και εν τέλει έγινε μέλος τους.
Το έργο της
Μεταξύ του 1250 και του 1280 συνέγραψε το επτάτομο έργο της με τίτλο «Το Ρέον Θεϊκό Φως», όχι στα Λατινικά όπως συνηθίζονταν μέχρι τότε, αλλά στη δημοτική γερμανική γλώσσα και έτσι έγινε η πρώτη που επέβαλλε τα Γερμανικά ως κατάλληλη γλώσσα για θεολογικά και λόγια κείμενα.
Στο έργο της ασκούσε αυστηρή κριτική στο ανώτερο ιερατείο της εκκλησίας και καυτηρίαζε την πλημελή τήρηση των ιερατικών κανόνων. Αυτές της οι δημόσιες απόψεις όπως επίσης και οι ισχυρισμοί της ότι το έργο της ήταν θεόπνευστο προκάλεσε πολλές αντιδράσεις σε βαθμό μάλιστα που ορισμένοι ζήτησαν το κάψιμο των βιβλίων της.
Τα τελευταία της χρόνια
Περίπου το 1272, όταν ήταν ηλικιωμένη, μόνη, τυφλή και ενώ δέχονταν πολλες επιθέσεις από τους εχθρούς της, η Μεχτίλδη βρήκε καταφύγιο στο μοναστήρι του Χέλφτα που φημίζονταν για τις μορφωμένες και ταλαντούχες μοναχές όπως η Μεχτίλδη του Χάκεμπορν και η Γερτρούδη η Μεγάλη και είχε αποκτήσει μεγάλη φήμη ως κέντρο μοναχισμού και μυστικισμού. Εκεί, υπό την προστασία της ηγουμένης Γερτρούδης του Χάκεμπορν, συνέγραψε τον τελευταίο τόμο του έργου της.
Δεν είναι σαφές πότε ακριβώς πέθανε η Μεχτίλδη του Μαγδεβούργου. Συνήθως ως έτος θανάτου της αναφέρεται το 1282 αλλά ορισμένοι θεωρούν πως πέθανε πολύ μετά το 1290.
Μετά τον θάνατό της
Το έργο της μεταφράστηκε στα Λατινικά όσο εκείνη βρίσκονταν εν ζωή και ήταν πολύ δημοφιλές. Οι ζωντανές και εντυπωσιακές περιγραφές της κόλασης που υπήρχαν στο έργο της λέγεται πως επηρέασαν τον Δάντη στην συγγραφή του έργου του «Κόλαση» και πως ο χαρακτήρας της Δόνα Ματίλντε στηρίχθηκε πάνω στην Μεχτίλδη του Μαγδεβούργου αν και κάποιοι άλλοι θεωρούν πως στηρίχθηκε στην Μεχτίλδη του Χάκεμπορν ή στην Ματθίλδη της Κανόσα.
Η μνήμη της τιμάται από την Καθολική εκκλησία στις 19 Νοεμβρίου.
Παραπομπές
Κατηγορία:Μύστες (γυναίκες) Κατηγορία:Μύστες (γυναίκες) της Γερμανίας Κατηγορία:Χριστιανοί μυστικιστές Κατηγορία:Συγγραφείς (γυναίκες) της Γερμανίας Κατηγορία:Γερμανοί θεολόγοι Κατηγορία:Άγιοι της Ρωμαιοκαθολικής Εκκλησίας
Ρούντολφ Μπεράν
Ο Ρούντολφ Μπεράν (Rudolf Beran) 28 Δεκεμβρίου 1887 - 23 Απριλίου 1954) ήταν Τσεχοσλοβάκος πρωθυπουργός.
Διετέλεσε πρωθυπουργός από την 1η Δεκεμβρίου 1938 έως και τις 27 Απριλίου το 1939. Κατά τον Β΄ παγκόσμιο πόλεμο συνεργάστηκε με την τσεχική αντίσταση και μετά το τέλος του συνελήφθη από το κομμουνιστικό καθεστώς και καταδικάστηκε σε 20 χρόνια φυλάκιση για τη συνεργασία του με τους Τσέχους αντιστασιακούς. Πέθανε στη φυλακή Λεοπόλντοφ το 1954. Είχε διατελέσει και Πρωθυπουργός της Μοραβίας και Βοημίας το 1939.
Εξωτερικοί σύνδεσμοι
Κατηγορία:Πρωθυπουργοί της Τσεχοσλοβακίας
Γρατιανός (σφετεριστής)
Ο Γρατιανός, λατιν.: Gratianus, (απεβ π. Φεβρουάριος 407) ήταν Ρωμαίος σφετεριστής στη Ρωμαϊκή Βρετανία από το 406-407.
Σταδιοδρομία
Μετά τη δολοφονία τού σφετεριστή Μάρκου, ο Γρατιανός αναγνωρίστηκε ως αυτοκράτορας από τον στρατό στη Βρετανία στα τέλη του 406, πιθανότατα γύρω στον Οκτώβριο. Το υπόβαθρό του, όπως καταγράφηκε από τον Oρόσιο, ήταν ότι ήταν Ρωμαιο-Βρετανός και ένας από την αριστοκρατία των πόλεων, πιθανώς αρχηγός γένους (curialis). Η ανάδειξη ενός μη στρατιωτικού αξιωματούχου στον στρατό υποδηλώνει ότι υπήρχαν ζητήματα, που ο στρατός θεώρησε ότι θα τα χειριζόταν καλύτερα ένας πολιτικός αξιωματούχος, όπως η αμοιβή ή ίσως διαφωνίες μεταξύ τού κόμη Βρετανίας (comes Britanniarum), τού κόμη Σαξωνικών ακτών (comes Litoris Saxonici) και τoύ δούκα Βρετανίας (Dux Britanniarum).
Ο ιστορικός Τζ.Μπ.Μπιούρυ υπέθεσε ότι ήταν ο Στιλίχων, ο μάγιστρος τού στρατού τού Αυτοκράτορα Ονώριου, που υποκίνησε τη βάρβαρη εισβολή στη Γαλατία, καθώς ανησυχούσε για τους Βρετανούς σφετεριστές, αλλά δεν μπόρεσε να κινηθεί εναντίον τους λόγω των δραστηριοτήτων τού Ραδαγαίσου και Aλάριχου Α΄. Η εισβολή λοιπόν είχε σκοπό να αποσπάσει την προσοχή τού βρετανικού στρατού. Αυτή η υπόθεση έχει απορριφθεί από σύγχρονους ιστορικούς όπως ο Τόμας Μπερνς, ο οποίος υποστηρίζει ότι ο Στιλίχων βασιζόταν στον Γαλατικό στρατό για να αντιμετωπίσει την εξέγερση. Μόνο με τις βαριές απώλειες που υπέστησαν οι Γαλατικοί στρατοί στον απόηχο της εισβολής των Βανδάλων, ο Στιλίχων έπρεπε να επανεκτιμήσει την απάντησή του στη βρετανική εξέγερση.
Καθώς οι ειδήσεις διέσχιζαν τη Βρετανία για την εισβολή των βαρβάρων και την ταχεία προσέγγισή τους προς τη Βουλώνη (το κύριο λιμάνι από το οποίο θα προέρχονταν οι προμήθειες και τα στρατεύματα με προορισμό τη Βρετανία), ο στρατός αναστατώθηκε. Εικάζεται ότι ο στρατός ήθελε να περάσει στη Γαλατία και να σταματήσει τους βαρβάρους, αλλά ο Γρατιανός τους διέταξε να παραμείνουν. Δυσαρεστημένα με αυτό, τα στρατεύματα τον σκότωσαν μετά από βασιλεία τεσσάρων μηνών και γύρω στις αρχές Φεβρουαρίου επέλεξαν για αρχηγό τον Φλ. Κλ. Κωνσταντίνο.
Ο Τζέφρεϋ τού Μόνμαουθ περιγράφει έναν παρόμοιο χαρακτήρα, που ονομάζεται Gracianus Municeps, ο οποίος είναι πιθανώς η ίδια μορφή.
Δευτερεύουσες πηγές
Κατηγορία:Ρωμαίοι σφετεριστές
Έμβλημα της Σερβικής Δημοκρατίας της Βοσνίας
right|250px|Το έμβλημα της Σερβικής Δημοκρατίας της Βοσνίας. Το Έμβλημα της Σερβικής Δημοκρατίας της Βοσνίας είναι το σύμβολο της κρατικής οντότητας. Με απόφαση της κυβέρνησης της Σερβικής Δημοκρατίας από τις 16 Ιουνίου του 2007 χρησιμοποιείται το νέο έμβλημα σε αντικατάσταση του παλιού εθνοσήμου, το οποίο κηρύχθηκε αντισυνταγματικό με απόφαση του Συνταγματικού Δικαστηρίου της Βοσνίας-Ερζεγοβίνης.
Περιγραφή
Η σημαία της Σερβικής Δημοκρατίας και τα καλλιτεχνικά σχεδιασμένα γράμματα "РС" ("RS"), η τριχρωμία κόκκινο-μπλε-άσπρο βρίσκονται στο κέντρο του εμβλήματος. Επίσης, υπάρχουν σε σχήμα σταυρού χρυσά φύλλα βελανιδιάς. Η βελανιδιά είναι παραδοσιακά ιερό δέντρο των Σέρβων. Στην άκρη του εμβλήματος βρίσκεται η επιγραφή Republika Srpska στα κυριλλικά και στα λατινικά. Στο κάτω μέρος βλέπουμε το στέμμα των Κοτρομάνιτς και από επάνω το βασιλικό στέμμα των Ομπρένοβιτς. Τα σύμβολα αυτά είναι ενσωματωμένα στη σημαία της Σερβίας και στο εθνόσημο της Σερβίας.
Πρώην εθνόσημο
thumb|right|180px|Το πρώην εθνόσημο στη Republika Srpska
Με απόφαση του Συνταγματικού Δικαστηρίου το εθνόσημο αυτό κηρύχθηκε αντισυνταγματικό και διατάχθηκε ο τερματισμός της χρήσης του, όπως και του εθνοσήμου της Βοσνίας και Ερζεγοβίνης.
Καμαρίτσα Αρκαδίας
Η Καμαρίτσα είναι ένας μικρός οικισμός στην Περιφέρεια Πελοποννήσου, στο νομό Αρκαδίας. Είναι ένας από τους τέσσερις οικισμούς που πλαισιώνουν το Λεοντάρι, πλησιέστερο χωριό, καθώς βρίσκεται πέντε χιλιόμετρα βορειοδυτικά του. Οι άλλοι τρεις οικισμοί είναι η Γαβριά, το Κοτσιρίδι και τα Καλύβια. Πλησιέστερη πόλη είναι η Μεγαλόπολη.
Έμβλημα της Σερβικής Δημοκρατίας της Βοσνίας
Εξωτερικοί σύνδεσμοι
Εμβλημα Σερβικη Δημοκρατια Εμβλημα
Καμαρίτσα Αρκαδίας
Σιδηροδρομικό δίκτυο
Ο πιο κοντινός σταθμός στον οικισμό Καμαρίτσα είναι ο σταθμός 'Λεύκτρον', γνωστού και ως 'Μπιλάλι', λίγο πριν τον τερματικό Σιδηροδρομικό Σταθμό Μεγαλόπολης, Eίναι ανενεργός σήμερα. Ο σταθμός 'Λεύκτρον' βρίσκεται στη γραμμή Κόρινθος - Άργος - Τρίπολη - Καλαμάτα (γραμμή εύρους 1.000 mm), που είναι τμήμα του σιδηροδρομικού δικτύου Πελοποννήσου.
Εκδοχές για την καταγωγή του ονόματος "Καμαρίτσα"
Το όνομα Καμαρίτσα λέγεται από αφηγήσεις ότι χρησιμοποιήθηκε ως παράγωγο του χωριού προέλευσης των κατοίκων της Καμάρας, όταν αυτοί εξαιτίας κάποιας εισβολής, αναγκάστηκαν να μετακινηθούν και δημιουργησαν ένα νέο οικισμό, τον οποίο ονόμασαν Καμαρίτσα, μικρή δηλαδή Καμάρα.
Στοιχεία
Στην άκρη του οικισμού, στη δεξιά πλευρά, υπάρχει ένας παραποτάμος του Αλφειού ποταμού, που λέγεται Κουτουφαρίνα. Στα ανατολικά του οικισμού βρίσκεται το σχολείο, που λειτούργησε ως δημοτικό σχολείο με μία μόνο αίθουσα, περίπου μέχρι το 1975. Στο κέντρο του οικισμού υπάρχει ένα πηγάδι και στα ανατολικά η εκκλησία των Ταξιαρχών, όπου βρίσκεται και το κοιμητήριο. Μέχρι περίπου και τη δεκαετία του '60 ο οικισμός είχε 120 περίπου άτομα, ενώ σήμερα δεν έχει μόνιμους κατοίκους, παρά μονάχα τους θερινούς μήνες.
Παραπομπές
Κατηγορία:Χωριά του νομού Αρκαδίας
Χαρίλαος Τζαννετάκης
Ο Χαρίλαος Τζαννετάκης ήταν Έλληνας πολιτικός.
Βιογραφικά στοιχεία
Ήταν γιος του Πιέρρου Τζαννετάκη και καταγόταν από την παλαιά πολιτική οικογένεια των Γρηγοράκηδων. Εξελέγη πρώτη φορά βουλευτής Γυθείου στις εκλογές του 1881 και επανεξελέγη σε αυτές του 1885, του 1895, του 1902 και βουλευτής Λακωνίας στις εκλογές του Αυγούστου 1910.
Παραπομπές
Κατηγορία:Βουλευτές Λακωνίας Κατηγορία:Βουλευτές Γυθείου Κατηγορία:Οικογένεια Γρηγοράκηδων
Ελεονώρα των Βουρβόνων-Κοντέ
Η Ελεονώρα, γαλλ.: Éléonore de Bourbon-Condé (30 Απριλίου 1587 - 20 Ιανουαρίου 1619) από τον Οίκο των Βουρβόνων-Κοντέ ήταν κόρη του Ερρίκου Α΄ δούκα του Κοντέ και της δεύτερης συζύγου του Καρλόττας-Αικατερίνης ντε Λα Τρεμουάλ, κόρης του Λουδοβίκου Γ΄ δούκα του Τουάρ. Ο Ερρίκος Α΄ ήταν εξάδελφος του Ερρίκου Δ΄ της Γαλλίας. Η Ελεονώρα ήταν θεία της Άννας-Γενοβέφας των Βουρβόνων-Κοντέ και του Λουδοβίκου Β΄ πρίγκιπα του Κοντέ.
Βιογραφία
Ο Ελεονώρα παντρεύτηκε τον Φίλιππο-Γουλιέλμο πρίγκιπα της Οράγγης, που ήταν ήδη 51 ετών, στις 23 Νοεμβρίου 1606 στο ανάκτορο του Φονταινεμπλώ.
Στις 25 Οκτωβρίου 1611 μαθεύτηκε ότι η μητέρα της Ελεονώρας και η κουνιάδα της Ελεονώρας Καρλόττα-Μαργαρίτα του Μονμορανσύ, σύζυγος του Ερρίκου Β΄ δούκα του Κοντέ (αδελφού της Ελεονώρας), θα ταξίδευαν στη Χάγη. Τότε οι Γενικές Συνελεύσεις των Κάτω Χωρών αποφάσισαν να παρουσιάσουν στις κυρίες ένα κατάλληλο δώρο, εν μέρει από ευγένεια και εν μέρει διότι ο Ερρίκος Β΄ ήταν δυνητικός μελλοντικός σύμμαχός τους.
Αποφασίστηκε να προσφερθούν επιτραπέζια σκεύη αξίας 12.000 γκίλντερς. Τα σεντόνια αγοράστηκαν με πρωτοβουλία του δημάρχου του Χάαρλεμ, ο οποίος ήταν επίσης μέλος των Γενικών Συνελεύσεων. Η επιλογή έγινε, διότι το Χάαρλεμ είχε διεθνή φήμη στην κατασκευή ποιοτικών λευκών ειδών: το λινό δαμασκηνό ήταν ειδικά υφασμένο με σχέδια λουλουδιών, κυνηγετικές σκηνές, βιβλικές παραστάσεις και εικόνες από την κλασική λογοτεχνία.
Όταν ο σύζυγός της απεβίωσε μετά από μία αποτυχημένη ιατρική θεραπεία, η Ελεονώρα δεν κληρονόμησε τίποτε, καθώς ο Φίλιππος-Γουλιέλμος είχε κληροδοτήσει όλα τα υπάρχοντά του στον ετεροθαλή αδελφό του Mαυρίκιο των Νάσσαου, πρίγκιπα της Οράγγης. Η Ελεονώρα απεβίωσε χωρίς παιδιά· μεγάλωσε την ανιψιά της Λουίζα των Βουρβόνων.
Εξωτερικοί σύνδεσμοι
Κατηγορία:Πριγκίπισσες της Οράγγης Κατηγορία:Οίκος των Βουρβόνων-Κοντέ Κατηγορία:Κόμισσες του Νάσσαου
Εθνική Γαλλικής Γουιάνας (ποδόσφαιρο ανδρών)
Η Εθνική Γαλλικής Γουιάνας είναι η εθνική ποδοσφαιρική ομάδα της Γαλλικής Γουιάνας, υπερπόντιας περιοχής της Γαλλίας. Ελέγχεται από την Ποδοσφαιρική Ομοσπονδία Γαλλικής Γουιάνας, ενός τοπικού παραρτήματος της Γαλλικής Ομοσπονδίας Ποδοσφαίρου. Έδρα της ομάδας είναι το Stade de Baduel. Δεν είναι μέλος της FIFA και έτσι δεν έχει το δικαίωμα συμμετοχής στα προκριματικά του Παγκοσμίου Κυπέλλου Ποδοσφαίρου. Ωστόσο, είναι μέλος στην Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής και στην Ποδοσφαιρική Ένωση Καραϊβικής και συμμετέχει στις διοργανώσεις τους.
Εξωτερικοί σύνδεσμοι
Κατηγορία:Ποδόσφαιρο στη Γαλλική Γουιάνα Γαλλικη Γουιανα
Βραβείο Ντέιβιντ Κοέν
Το Βραβείο Ντέιβιντ Κοέν για τη Λογοτεχνία (έτος θεσμοθέτησης: 1993) είναι ένα διετήσιο λογοτεχνικό βραβείο. Απονέμεται σε έναν συγγραφέα, μυθιστοριογράφο, ποιητή ή δοκιμιογράφο για το σύνολο του έργου του, γραμμένου στην αγγλική γλώσσα. Το βραβείο χρηματοδοτείται από το ίδρυμα του Τζον Σ. Κοέν υπό την αιγίδα του Συμβουλίου Τεχνών της Αγγλίας (Arts Council England). Ο συγγραφέας πρέπει να είναι Βρετανός ή Ιρλανδός πολίτης. Το βραβείο συνοδεύεται από το ποσό των 40.000 £.
Το 2005 στο βραβείο Ντέιβιντ Κοέν ενσωματώθηκε το βραβείο Κλάρισα Λουάρντ (Clarissa Luard Award), αξίας 12.500 £. Το βραβείο Λουάρντ δίνεται σε ένα έργο που ενθαρρύνει τη φιλαναγνωσία.
Εξωτερικοί σύνδεσμοι
Κοεν Κατηγορία:Βρετανική λογοτεχνία
Ισοδυναμία (μετάφραση)
Ο όρος 'ισοδυναμία' στην μετάφραση αναφέρεται στον βαθμό που ένα μετάφρασμα επιτυγχάνει να προσεγγίσει τα χαρακτηριστικά του κειμένου της γλώσσας-πηγή στην γλώσσα-στόχος. Ανάλογα με την άποψη του μεταφραστή, αυτό μπορεί να σημαίνει είτε πιστότητα στο αρχικό κείμενο από γλωσσολογική άποψη, είτε προσήλωση στην αποτελεσματικότητα της μεταφοράς του μηνύματος της γλώσσας-πηγή στην γλώσσα-στόχος, προσεγγίζοντας την διαδικασία της μετάφρασης πρακτικιστικά, σημειολογικά και λειτουργικά.
Η ισοδυναμία αφορά την προσπάθεια του μεταφραστή να βρει την λέξη, φράση ή δομή στην γλώσσα-στόχος, η οποία θα εκφράσει ακριβώς αυτό που εξέφραζε το κείμενο της γλώσσας-πηγή.
Βινέ και Νταρμπελνέ
Οι Βινέ και Νταρμπελνέ ορίζουν την ισοδυναμία ως μία διαδικασία η οποία αναπαράγει την κατάσταση που δημιουργούσε το αρχικό [κείμενο], χρησιμοποιώντας τελείως διαφορετικές εκφράσεις. Η ισοδυναμία, κατ' αυτούς, τείνει να διατηρήσει το ύφος του κειμένου της γλώσσας-πηγή και επομένως ενδείκνυται για την μετάφραση παροιμιών, ιδιωμάτων και ομοίων δομών, όπως η ονοματοποιία. Ισοδύναμες εκφράσεις πρέπει να χρησιμοποιούνται μόνον εάν είναι πλήρως ισοδύναμες λεξικογραφικά, αν και ακόμη και αυτό δεν είναι επαρκές κριτήριο για μία επιτυχημένη μετάφραση.
Γιάκομπσον
Ο Γιάκομπσον διακρίνει τριών ειδών μεταφράσεις:
Σύμφωνα με το ίδιο, η μετάφραση αφορά δύο διαφορετικά μηνύματα σε διαφορετική κωδικοποίηση. Ενώ όλες οι γλώσσες διαφέρουν σε μεγαλύτερο ή μικρότερο βαθμό, αυτό δεν καθιστά την μετάφραση αδύνατη, απλώς κάνει αισθητό το πρόβλημα της έλλειψης ισοδυνάμου, ώστε ο μεταφραστής να αναγκάζεται να καταφεύγει σε δάνεια, νεολογισμούς, σημειωτικές μετατοπίσεις, κλπ.
Νάιντα
Σύμφωνα με αυτήν την θεώρηση, η ισοδυναμία μπορεί να διαχωριστεί σε δύο είδη: την τυπική και την δυναμική.
Η τυπική ισοδυναμία επικεντρώνεται στην ακριβέστερη δυνατή μεταφορά καθ' αυτού του μηνύματος, όσον αφορά την μορφή του και το περιεχόμενό του. Η δυναμική ισοδυναμία διέπεται από την αρχή του «ισοδυνάμου αποτελέσματος». Δηλαδή, το κείμενο στην γλώσσα-στόχος θα πρέπει να δημιουργεί στον αναγνώστη του την ίδια εντύπωση που δημιουργεί το κείμενο στην γλώσσα-πηγή στον αναγνώστη του, ακόμη κι αν αυτό προϋποθέτει απόκλιση από την μορφολογία του αρχικού.
Για περισσότερες πληροφορίες, βλέπε Τυπική ισοδυναμία και Δυναμική ισοδυναμία.
Κάτφορντ
Η προσέγγιση του Κάτφορντ είναι περισσότερο γλωσσολογική από αυτήν του Νάιντα. Ο Κάτφορντ διαχωρίζει τις μεταφράσεις στις κατεταγμένες και στις μη περιορισμένες. Ενώ στις πρώτες αναζητείται το ισοδύναμο στην γλώσσα-στόχος για κάθε μία λέξη ή μόρφημα, στις τελευταίες η ισοδυναμία μπορεί να βρεθεί και σε επίπεδο πρότασης, φράσης, κλπ. Εάν υπάρχει ομοιότητα μεταξύ των τάξεων δύο γλωσσών, τότε έχουμε τυπική αντιστοιχία. Όταν ένας φυσικός δίγλωσσος μεταφραστής επιβεβαιώνει ότι ένα τμήμα κειμένου στην γλώσσα-πηγή είναι ισοδύναμο με ένα τμήμα κειμένου της γλώσσας-στόχος, τότε λέμε ότι έχουμε κειμενική ισοδυναμία. Όταν η τυπική αντιστοιχία χάνεται κατά την μετάβαση από την γλώσσα-πηγή στην γλώσσα-στόχος, τότε έχουμε μεταφραστική μετατόπιση. Αυτή μπορεί να είναι μετατόπιση επιπέδου, δηλαδή το προς μετάφραση αντικείμενο σε επίπεδο γλωσσολογικό (π.χ. γραμματικό) στην μία γλώσσα απαντά το ισοδύναμό του σε επίπεδο λεξιλογικό στην άλλη γλώσσα. Εναλλακτικά, μπορεί να είναι μετατόπιση κατηγορίας (δομική μετατόπιση, μετατόπιση σε επίπεδο τάξης, μετατόπιση σε επίπεδο μονάδας, δια-συστηματική μετατόπιση).
Η θεώρηση του Κάτφορντ έχει υποστεί κριτική για την υποτιθέμενη απλοϊκότητά της. Σύμφωνα με την κριτική αυτή, στην μετάφραση περιλαμβάνονται πολλά περισσότερα από απλή γλωσσολογική ανάλυση, εφόσον αποτελεί συγκερασμό πολιτισμών και καταστάσεων.
Κατηγορία:Μετάφραση
Spotify
Το Spotify (προφέρεται σπότιφαϊ) είναι σουηδική υπηρεσία αναπαραγωγής μουσικής. Η υπηρεσία είναι διαθέσιμη σε χώρες της Αμερικής, της Ευρώπης και της Ωκεανίας. Επιτρέπει την πλοήγηση και την αναζήτηση μουσικής ανά καλλιτέχνη, άλμπουμ, είδος, λίστα αναπαραγωγής ή δισκογραφικής εταιρείας. Η δομή της υπηρεσίας είναι σχεδιασμένη έτσι ώστε να λειτουργεί κάτω από ένα επιχειρηματικό μοντέλο με δύο κατηγοριοποιημένες βαθμίδες οι οποίες είναι το Spotify Free (160 κιλομπάιτ ανά δευτερόλεπτο) και Spotify Premium (320 κιλομπάιτ ανά δευτερόλεπτο). Στο Spotify Premium, όπου ο χρήστης καταβάλλει κάποιο χρηματικό ποσό ως μηνιαία συνδρομή, μπορεί να ακούσει μουσική χωρίς διαφημίσεις, με βελτιωμένη ποιότητα ήχου, και να αποθηκεύσει μουσική για ακρόαση εκτός σύνδεσης.
Η ίδρυση και έναρξη λειτουργίας της υπηρεσίας έγινε τον Σεπτέμβριο του 2008. Τον Ιούνιο του 2015 είχε πάνω από 75 εκατομμύρια ενεργούς χρήστες, συμπεριλαμβανομένων περίπου 20 εκατομμυρίων χρηστών που πλήρωναν μηνιαία συνδρομή. Το ποσό αυτό έχει φτάσει τα 30 εκατομμύρια χρήστες τον Μάρτιο του 2016. Η Spotify Ltd λειτουργεί ως μητρική εταιρία, με έδρα το Λονδίνο, ενώ η Spotify ΑΒ χειρίζεται την έρευνα και ανάπτυξη στη Στοκχόλμη.
Το 2022 ήταν η πιο δημοφιλής υπηρεσία αναπαραγωγής μουσικής, με πάνω από 420 εκατομμύρια ενεργούς χρήστες.
Διαθεσιμότητα
Στις 24 Σεπτεμβρίου του 2013, το Spotify εγκαινίασε την λειτουργία του στην Ελλάδα. Τον Μάιο του 2015, το Spotify ήταν διαθέσιμο για χρήση σε συσκευές στα λειτουργικά συστήματα Windows Phone, Android, BlackBerry, Boxee, iOS, Linux, MeeGo, Microsoft Windows, Openpandora, OS X, Roku, S60 (Symbian), Samsung Smart TV, Sonos, HEOS by Denon, το PlayStation 4, το PlayStation 3, Squeezebox, Telia Digital-tv, TiVo και WD TV. Δεν είναι διαθέσιμο ως εφαρμογή στο Windows Store για τα Windows 8 αλλά μάλλον ως μια πλήρης εφαρμογή των Windows. μικρογραφία|Πρώην εγκαταστάσεις στη [[Στοκχόλμη]]μικρογραφία|350x350εσ|Απρίλιος 2016|κέντρο
Εξωτερικοί σύνδεσμοι
Κατηγορία:Επιχειρήσεις στη Σουηδία Κατηγορία:Λογισμικό Windows
Γεωργάκης Παπαηλιόπουλος
Ο Γεωργάκης Παπαηλιόπουλος ή Γεώργιος Παπαηλιόπουλος ή Γεώργιος Παππά Ηλιόπουλος από τα Σάλωνα ήταν αγωνιστής και πολιτικός της ελληνικής επανάστασης και των μετέπειτα χρόνων. Έλαβε μέρος στην Α' Εθνοσυνέλευση Επιδαύρου το 1821-22 ως πληρεξούσιος της Ανατολικής Ελλάδας. Ήταν μέλος του Βουλευτικού (1822-), της Β' Εθνοσυνέλευσης το 1823 (ένας από του πληρεξουσίους της Στερεάς Ελλάδας) και γερουσιαστής, πριν από το 1854 και μέχρις ότου αυτή καταργήθηκε το 1864.
Μάρκος (σφετεριστής)
Ο Μάρκος (λατιν.: Marcus) (απεβ. το 406) ήταν Ρωμαίος σφετεριστής, που ανακηρύχθηκε αυτοκράτορας το 406 στη Ρωμαϊκή Βρετανία. Σκοτώθηκε αργότερα την ίδια χρονιά σε μία επακόλουθη ανταρσία.
Γεωργάκης Παπαηλιόπουλος
Αναφορές
Κατηγορία:Έλληνες Γερουσιαστές Κατηγορία:Έλληνες πληρεξούσιοι